Diari Oficial de la Generalitat Valenciana


Sumari del DOGV 3593, del 29-09-1999 (1999/8051)

RESOLUCIÓ d'1 de setembre de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa i desenrotllament curricular durant el curs acadèmic 1999-2000.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3593

Data del DOGV
:   29-09-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/8051


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ d'1 de setembre de 1999, de la Direcció General d'Ordenació i Innovació Educativa i Política Lingüística, per la qual es resol la convocatòria del concurs d'ajudes econòmiques per a la realització de projectes d'investigació i innovació educativa i desenrotllament curricular durant el curs acadèmic 1999-2000. [1999/Q8051]
  
Per l'Ordre de 6 d'abril de 1999, de la Conselleria de Cultura, Educació i Ciència, publicada en el Diari Oficial de la Generalitat Valenciana de 27 d'abril, es convocaren ajudes econòmiques per a la realització de projectes d'investigació i innovació educativa i desenrotllament curricular durant el curs acadèmic 1999-2000.
  
Complits els tràmits requerits en la convocatòria, una vegada transcorregut el termini d'al·legacions, estudiades i, en el seu cas, ateses dites al·legacions, s'han seleccionat els projectes conforme disposa la base quarta de l'annex I de l'ordre.
  
Segons la disposició final primera de la mencionada ordre, per delegació del conseller, resolc:
  
Primer
  
Seleccionar els projectes que figuren en l'annex d'esta resolució i concedir-los, perquè realitzen la primera fase, les quantitats indicades en concepte d'ajuda econòmica, per un import total global de 5.500.000 pessetes.
  
Segon
  
Les obligacions dels beneficiaris, així com el procediment per a la percepció de les ajudes, són els indicats en les bases sisena i setena de l'annex I de l'Ordre de 6 d'abril de 1999, de la Conselleria de Cultura, Educació i Ciència.
  
Tercer
  
Segons establix la base sisena de l'annex I de dita ordre, els beneficiaris de les ajudes hauran de presentar un informe de l'estat de realització del projecte seleccionat, i, en el seu cas, la justificació econòmica de les despeses realitzades. Així mateix, els beneficiaris de les ajudes que reben alguna ajuda o beca per part d'altre organisme per a la cobertura de les despeses ocasionades pel mateix projecte, hauran de comunicar-ho a la Direcció General d'Ordenació i Innovació Educativa i Política Lingüística.
  
Els beneficiaris que no presenten la documentació indicada anteriorment abans del dia 15 de novembre de 1999, perdran el dret a percebre l'ajuda concedida.
  
Quart
  
Segons disposa la base setena de l'annex I de la mencionada ordre, les ajudes es percebran després de presentada la documentació que s'especifica en l'apartat anterior i de la seua aprovació per la Direcció General d'Ordenació i Innovació Educativa i Política Lingüística, a proposta de la Comissió de Seguiment i Avaluació.
  
Quint
  
Contra esta resolució, que posa fi a la via administrativa, l'interessat podrà interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats a partir de l'endemà de la seua publicació en el Diari Oficial de la Generalitat Valenciana. Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 1 de setembre de 1999.- El director general d'Ordenació i Innovació Educativa i Política Lingüística: Josep Vicent Felip i Monlleó.